
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«23» верасня 2022 г.
	         № 161
	                            г. Масква



Аб унясенні змянення ў пункт 3 Рашэння Камісіі 
Мытнага саюза ад 9 снежня 2011 г. № 877

У адпаведнасці з пунктам 2 артыкула 52 Дагавора аб Еўразійскім эканамічным саюзе ад 29 мая 2014 года, пунктам 11 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. У пункце 3 Рашэння Камісіі Мытнага саюза ад 9 снежня 2011 г. № 877 «Аб прыняцці тэхнічнага рэгламенту Мытнага саюза «Аб бяспецы колавых транспартных сродкаў»:
а) у падпункце 3.2.5:
у абзацы першым:
словы «31 студзеня 2023 г.» замяніць словамі «31 студзеня 2024 г.»; 
пасля слоў «экстранных аператыўных службаў» дапоўніць словамі «або дааснашчаць устройствам або сістэмай, якія адпавядаюць абавязковым патрабаванням, устаноўленым нарматыўнымі прававымі актамі дзяржавы – члена Еўразійскага эканамічнага саюза, прынятымі ў адпаведнасці з абзацам другім пункта 1 Тэхнічнага рэгламенту,»;
у абзацы другім:
пасля слова «Указаныя» дапоўніць словамі «ў абзацы першым гэтага падпункта»;
словы «31 снежня 2023 г.» замяніць словамі «31 снежня 2024 г.»;
у абзацы трэцім:
слова «такіх» замяніць словамі «ўказаных у абзацы першым гэтага падпункта»;
словы «31 студзеня 2023 г.» замяніць словамі «31 студзеня 2024 г.»;
пасля абзаца трэцяга дапоўніць абзацам наступнага зместу:
«У выпадку недааснашчэння транспартных сродкаў (шасі), якія выраблены на тэрыторыі адной дзяржавы – члена Еўразійскага эканамічнага саюза і знаходзяцца ў эксплуатацыі на яе тэрыторыі, устройствам або сістэмай выкліку экстранных аператыўных службаў, што адпавядаюць патрабаванням Тэхнічнага рэгламенту, на такія транспартныя сродкі (шасі) з 31 снежня 2024 г. распаўсюджваюцца палажэнні абзаца другога падпункта 3.2.6 гэтага Рашэння.»;
б) у падпункце 3.2.7:
у абзацы першым: 
словы «1 лютага 2023 г.» замяніць словамі «1 лютага 2024 г.»;
словы «Рэспубліцы Беларусь,» і словы «, Кыргызскай Рэспубліцы» выключыць;
у абзацы другім: 
словы «Да 1 лютага 2023 г. у» замяніць словамі «Да 1 лютага 2024 г. у Рэспубліцы Беларусь, Кыргызскай Рэспубліцы і»;
словы «Урада Расійскай Федэрацыі» замяніць словамі «Урада Рэспублікі Беларусь, Кабінета Міністраў Кыргызскай Рэспублікі і Урада Расійскай Федэрацыі адпаведна»;
в) дапоўніць падпунктам 3.7 наступнага зместу:
«3.7. Інфармацыя аб дзяржаве – члене Еўразійскага эканамічнага саюза, на тэрыторыі якой дапускаецца ажыццяўленне правоў валодання, карыстання і распараджэння транспартнымі сродкамі, указанымі ў абзацы чацвёртым падпункта 3.2.5 і падпунктах 3.2.7 і 3.2.8 гэтага Рашэння, указваецца ў электронным пашпарце такога транспартнага сродку.  
У выпадку дааснашчэння такіх транспартных сродкаў устройствам або сістэмай выкліку экстранных аператыўных службаў, якія адпавядаюць патрабаванням Тэхнічнага рэгламенту, інфармацыя, указаная ў абзацы першым гэтага падпункта, выключаецца з электроннага пашпарта транспартнага сродку.».
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання, за выключэннем падпункта «б» пункта 1 гэтага Рашэння, які ўступае ў сілу па сканчэнні 60 дзён з даты афіцыйнага апублікавання гэтага Рашэння.

Члены Савета Еўразійскай эканамічнай камісіі:

	А. Авярчук 




image2.png





image1.jpeg




